**NÁRODNÁ RADA SLOVENSKEJ REPUBLIKY**

## V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: SEPR-667/2010

**69a**

**S p o l o č n á s p r á v a**

**výborov Národnej rady Slovenskej republiky o prerokovaní zákona z 11. augusta 2010, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 69) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zákon z 11. augusta 2010, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 69) pridelil predseda Národnej rady Slovenskej republiky svojím rozhodnutím č. 52 z  26. augusta 2010 na prerokovanie:

**Ústavnoprávnemu výboru** Národnej rady Slovenskej republiky

a

**Výboru** Národnej rady Slovenskej republiky **pre verejnú správu a regionálny rozvoj** s tým, že ako gestorský výbor podá Národnej rade Slovenskej republike správu o výsledku prerokovania vráteného zákona vo výbore.

**I.**

Národná rada Slovenskej republiky 11. augusta 2010 schválila zákon, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Prezident Slovenskej republiky podľa čl. 102 ods. 1 písm. o) Ústavy Slovenskej republiky rozhodnutím z 25. augusta 2010 číslo 2469-2010-BA vrátil predmetný zákon na opätovné prerokovanie. Uviedol dôvody a v časti III navrhol, aby Národná rada Slovenskej republiky neprijala zákon ako celok. Ďalej navrhol, ak Národná rada vrátený zákon opätovne schváli, upraviť čl. II takto:

1. V čl. I ôsmom bode v § 40i ods. 3 sa slová „od 1. septembra 2010“ nahrádzajú slovami „od 1. novembra 2010“ a slová „do 31. augusta 2010“ sa nahrádzajú slovami „do 31. októbra 2010“.
2. Čl. II znie:

„ČL. II

Tento zákon nadobúda účinnosť 1.novembra 2010.“.

Výbory prerokovali vrátený zákon **v lehote určenej rozhodnutím predsedu Národnej rady Slovenskej republiky.**

Ústavnoprávny výbor Národnej rady Slovenskej republiky uznesením č. 18 z 2. septembra 2010 **odporúčal zákon** **vrátený prezidentom** Slovenskej republiky **opätovne** **schváliť** **v pôvodnom znení s pripomienkami prezidenta republiky k čl. II,** tak ako sú v tejto správe uvedené.

Výbor Národnej rady Slovenskej republiky pre verejnú správu a regionálny rozvoj uznesením č. 15 z 2. septembra 2010 **odporúčal zákon** **vrátený prezidentom** Slovenskej republiky **opätovne** **schváliť** **v pôvodnom znení s pripomienkami prezidenta republiky k čl. II,** tak ako sú v tejto správe uvedené.

**II.**

Poslanci Národnej rady Slovenskej republiky, ktorí nie sú členmi výborov, ktorým bol zákon pridelený, **neoznámili v určenej lehote** gestorskému výboru **žiadne stanovisko** k predmetnému zákonu (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Gestorský výbor na základe stanovísk poslancov – členov výboru

**odporúča** Národnej rade Slovenskej republiky

**s c h v á l i ť:**

1. **pripomienky** prezidenta republiky uvedené v jeho rozhodnutí k čl. II zákona, ktoré

znejú:

1. V čl. I ôsmom bode v § 40i ods. 3 sa slová „od 1. septembra 2010“ nahrádzajú slovami „od 1. novembra 2010“ a slová „do 31. augusta 2010“ sa nahrádzajú slovami „do 31. októbra 2010“.
2. Čl. II znie:

„ČL. II

Tento zákon nadobúda účinnosť 1.novembra 2010.“.

1. **zákon z 11. augusta 2010, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov**, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 69) **v znení pripomienok uvedených v bode A.**

**IV.**

**Spoločná správa** výborov Národnej rady Slovenskej republiky o prerokovaní **zákona**

**z 11. augusta 2010, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov**, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 69a) **bola schválená uznesením Výboru Národnej rady Slovenskej republiky pre verejnú správu a regionálny rozvoj** z 2. septembra 2010 č. 18.

**Igor C H O M A, v.r.**

predseda Výboru NR SR

pre verejnú správu a regionálny rozvoj

V Bratislave 2. septembra 2010